เปลี่ยนวิธีการเดินทาง ใช้วิธีการรักษาด้วยยา เปลี่ยนแปลงอาหารการกิน
แพทย์เชื่อว่าอาการเมาจากเหตุเคลื่อนไหวนั้นเกิดจากความขัดแย้งระหว่างสิ่งที่สายตาเห็นกับการที่ร่างกายตึวามหมายการเคลื่อนที่ของพาหนะ ซึ่งใช้สัญญาณที่มีจุดกำเนิดอยู่ในหูชั้นในมากำหนดความสมดุล ยกตัวอย่างเช่น ถ้าสายตาคุณเห็นเบาะโดยสารหน้าแต่ร่างกายรู้สึกถึงการเข้าโค้งและความเร็วที่แล่นไปตามถนน หูชั้นในของคุณอาจถูกเหวี่ยงไปมา มันจะทำให้เกิดอาการเวียนหัวคลื่นไส้ซึ่งเป็นอาการทั่วไปของการเมารถ การจะหลีกเลี่ยงความรู้สึกเช่นนี้ พยายามให้สายตาเพ่งไปที่ท้องถนนเบื้องหน้าเพื่อที่สายตากับร่างกายได้ตีความข้อมูลออกมาเหมือนกัน การนั่งที่เบาะโดยสารหน้าจึงทำให้คุณมีโอกาสน้อยที่จะเกิดความคลาดเคลื่อนระหว่างสิ่งที่เห็นกับการที่ร่างกายตีความการเคลื่อนไหว  การขับรถด้วยตัวเองมีประโยชน์เสริมในการให้คุณได้มีอะไรไว้เพ่งมอง ซึ่งจะดึงความสนใจคุณไปจากการเมารถได้ การมีจุดรวมภาพที่คงที่เบื้องหน้าคุณจะช่วยให้สายตา หูชั้นใน และเส้นประสาทได้ตรวจสอบสัมพันธ์กัน มองออกไปทางกระจกหน้าและหาจุดที่นิ่งอยู่กับที่ตรงขอบฟ้า ที่ไหนก็ได้ที่อยู่ห่างไกลออกไป จุดที่ว่าอาจเป็นภูเขา ต้นไม้ ตึก หรือเป็นแค่จุดในอากาศ รวบรวมความสนใจในทางภาพจับอยู่ที่จุดนี้ จับจ้องตลอดไม่ว่าจะมีหลุมบ่อ โค้ง และเนิน พยายามห้ามใจไม่มองไปทางกระจกด้านข้าง: ให้มองออกไปเฉพาะทางกระจกหน้า ถ้าคุณเป็นคนควบคุมรถ ให้แน่ใจว่าคุณใส่ใจดูถนนและรถรอบข้างพอๆ กับขอบฟ้าเบื้องหน้าคุณ การมีบรรยากาศที่เย็นถ่ายเทดีนั้นช่วยบรรเทาอาการเมารถและลดอาการอย่างเช่นเหงื่อไหลท่วมกับคลื่นไส้ลงไปได้ ถ้าเป็นไปได้ให้คุณไขกระจกลงเพื่อรับลมเย็นภายนอก หรืออีกทางเลือกคือเปิดแอร์ ปรับช่องแอร์ให้ชี้ใส่หน้าเพื่อประโยชน์สูงสุด การระบายอากาศยังช่วยลดกลิ่นอาหารที่ค้างในรถ อาการเมารถนั้นสามารถหนักขึ้นจากกลิ่นแรงของอาหารได้ บางทีมันก็ยากจะจับจ้องไปที่จุดใดจุดหนึ่งตลอดในขณะที่รถมันโยกเยกไปมา เพื่อให้ภาพที่เห็นคงความเสถียร ก็ให้แน่ใจว่าศีรษะคุณควรเสถียรไปด้วย พิงศีรษะกับพนักเพื่อไม่ให้มันสะบัดไปมา หมอนรองคอก็อาจช่วยประคองศีรษะให้มั่นคง และภาพที่เห็นก็จะคงที่ตาม ออกจากรถไปยืดเส้นยืดสาย นั่งบนม้านั่งหรือใต้ต้นไม้แล้วสูดลมหายใจลึกๆ เข้าทางปากเพื่อช่วยผ่อนคลาย มันจะจำเป็นมากในระหว่างการเดินทางอันยาวไกลไปตามเส้นทางคดเคี้ยว ไม่เพียงแต่การหยุดพักบ่อยๆ จะช่วยบรรเทาอาการเมารถลง ยังเป็นการดีต่อคนขับให้ได้พักตลอด กลับมาขับรถก็ต่อเมื่อคุณรู้สึกตื่นตัวและอาการเวียนศีรษะคลื่นไส้หายไปแล้ว การนอนหลับในระหว่างที่มีอาการเมาจากเหตุเคลื่อนไหวช่วยคนที่โดยสารไปกับรถได้อย่างมาก คุณจะไม่ได้ตระหนักในความแตกต่างระหว่างข้อมูลทางภาพที่เห็นกับสัญญาณที่ร่างกายส่งออกมาเพราะตาคุณปิดอยู่ หลายคนพบว่าการนอนหลับเป็นวิธีที่ดีที่สุดถ้าจะต้องเดินทางไกลโดยไม่เกิดเมารถ  หากคุณมีปัญหาการงีบหลับในรถ ลองคิดใช้ยานอนหลับ กระนั้น ถ้าคิดจะใช้มันจริงๆ ก็ต้องแน่ใจว่าคุณไม่จำเป็นต้องกลายเป็นคนขับรถในช่วงหนึ่งช่วงใดของการเดินทาง การเบี่ยงเบนความสนใจไปวิธีที่เข้าท่าสำหรับมาใช้ลดการเมารถ ดดยเฉพาะสำหรับโกหรือคนโดยสารที่นั่งตรงเบาะหลัง ให้พาใจหลุดไปจากการคิดถึงอาการคลื่นไส้เวียนศีรษะโดยการฟังเพลง ร้องเพลง หรือเล่นเกม 20 คำถามกับคนที่นั่งไปด้วยกัน อาการเมารถจะยิ่งแย่ลงถ้าคุณไปใส่ใจกับการจับจ้องวัตถุในรถแทนที่จะมองออกไปนอกรถ การอ่านหนังสือ เล่นเกมในโทรศัพท์ อ่านคินเดิลหรือแท็บเล็ตล้วนแล้วแต่เพิ่มความไม่สัมพันธ์กันระหว่างสายตากับส่วนอื่นของร่างกาย เพื่อป้องกันอาการเมารถจึงต้องแน่ใจว่าได้จับจ้องสายตามองออกไปแต่ภายนอกรถ ไปยังขอบฟ้าเบื้องหน้าคุณ  มีผู้คนมากมายที่จะเมารถเฉพาะเวลาอ่านหนังสือในรถ ให้แน่ใจว่ามันจะไม่เกิดกับคุณ! การเปิดแผ่นหนังสือเสียง เปิดวิทยุ และฟังซีดีเป็นวิธีสร้างความบันเทิงในรถที่ดีโดยไม่ทำให้เมารถ อาการเมารถจะหนักขึ้นเมื่อรู้สึกกังวลกระวนกระวาย เทคนิคการผ่อนคลายอย่างการหายใจช้าๆ ลึกๆ จะช่วยผ่อนอัตราการเต้นของหัวใจให้ช้าลงและทำให้ร่างกายได้ผ่อนคลาย จึงมีผลให้คุณมีอาการเมารถได้น้อยลง ยิ่งทางราบเรียบแค่ไหน โอกาสเมารถก็น้อยลงตาม วิธีขับรถให้ราบรื่นก็อย่างการเลือกใช้เส้นทางหลวงแทนถนนสายรองและให้แน่ใจว่ารถคุณมีระบบกันสะเทือนที่ทันสมัย คุณยังอาจวางแผนเส้นทางเพื่อหลีกเลี่ยงทางขึ้นเขาโดยการขับอ้อมแทน พยายามหาเส้นทางบนพื้นราบเท่าที่จะเป็นไปได้ การขับนอกช่วงเวลาเร่งด่วนก็อาจช่วยไม่ให้ต้องไปติดแหง็กในการจราจรแบบไปๆ หยุดๆ ได้ สายรัดข้อมือกันเมารถนั้นจะมีแรงกดเบาๆ ไปที่ปลายแขนของคุณราวหนึ่งนิ้วจากข้อมืออยู่ตลอดเวลา แรงกดนี้เชื่อว่าจะช่วยบรรเทาอาการคลื่นไส้จากการเมารถได้ แม้สายรัดข้อมือที่ว่านี้จะยังไม่ได้รับการพิสูจน์ทางวิทยาศาสตร์ว่าช่วยได้จริง แต่มันก็ราคาถูกมากและไม่ได้มีผลข้างเคียงอะไรสักหน่อย คุณสามารถลองใช้ดูว่าได้ผลหรือไม่ หากคุณไม่มีสายรัดข้อมือกันเมารถ คุณสามารถกดจุดหยุดคลื่นไส้ได้โดยกดเบาๆ ที่ปลายแขน (ระหว่างเส้นเอ็นสองเส้น) ราว 3 ซม. (ประมาณหนึ่งนิ้ว) ขึ้นมาจากตรงข้อมือ บางคนที่ชอบเมารถจะเมาพาหนะอื่นด้วย ทั้งรถไฟ รถเมล์ และเครื่องบิน กระนั้นบางคนจะเมาแค่รถ ดังนั้นรถไฟ รถเมล์และเครื่องบินจึงอาจเป็นตัวเลือกสำหรับเดินทางก็ได้ พาหนะเหล่านี้อาจเป็นตัวเลือกที่ดีกว่าเสียด้วยซ้ำเพราะมันไปได้ราบรื่นกว่า ไม่ค่อยทำให้สายตามึนงงนัก และยอมให้คุณนั่งยืดตัวสูงขึ้นบนที่นั่งได้   จะยิ่งช่วยได้เยอะถ้าคุณหาที่นั่งซึ่งมั่นคงที่สุดในพาหนะรูปแบบอื่นๆ เหล่านี้ ให้แน่ใจว่าเบาะที่นั่งหันไปทางเดียวกับตัวพาหนะ (อย่าเลือกที่นั่งแบบหันหลังให้) นั่งบริเวณตอนหน้าของรถไฟกับรถเมล์  เลือกที่นั่งบริเวณปีกของเครื่องบิน ที่นั่งเหล่านี้จะไม่ค่อยสะเทือนหรือโคลงเคลงเท่าไหร่  สำหรับเส้นทางใกล้ๆ เดินไปหรือถีบจักรยานไปอาจช่วยคุณเลี่ยงการนั่งรถได้ เกือบทุกกรณีของการเมารถนั้นสามารถจัดการได้โดยการเปลี่ยนวิถีชีวิตหรือใช้ยาสามัญประจำบ้าน อย่างไรก็ตาม ในบางครั้งการเมารถก็อาจเข้ามารบกวนการทำงานหรือการใช้ชีวิตประจำวัน ในกรณีเช่นนี้ คุณควรปรึกษาแพทย์ถึงการรักษาที่เป็นไปได้ เช่นใช้ยาที่หาซื้อได้ตามร้านหรือยาที่ต้องให้แพทย์สั่งจ่าย  คุณยังควรปรึกษาแพทย์ถ้าคุณ (หรือลูก) ยังคงมีอาการต่อเนื่องแม้ลงมาจากรถ ไม่ว่าจะปวดศีรษะอย่างรุนแรง ประสิทธิภาพการมองเห็นหรือได้ยินลดลง และเดินเหินลำบาก ทั้งหมดนี้บ่งชี้ถึงประเด็นที่อาจรุนแรงกว่าแค่การเมารถทั่วไปได้  การเมารถได้ง่ายนั้นเกี่ยวข้องกับอายุ เชื้อชาติ เพศ ปัจจัยด้านฮอร์โมน อาการป่วยทางประสาท และไมเกรน ให้สอบถามแพทย์ดูว่าคุณมีความเสี่ยงเกิดอาการเมาจากเหตุเคลื่อนไหวเพิ่มขึ้นไหม มียาทั้งแบบวางขายทั่วไปหรือประเภทต้องใช้ใบสั่งจ่ายยาที่มีประสิทธิภาพในการแก้เมารถ ส่วนใหญ่แล้วจะมีส่วนผสมของไดเมนไฮดริเนท (dimenhydrinate) หรือช่อการค้าว่า ดรามามีน (dramamine) หรือมีไคลซีน (meclizine) ยี่ห้อที่แพร่หลายก็คือ Dramamine กับ Bonine/Antivert บางยี่ห้อมีจำหน่ายในรูปแบบแผ่นแปะด้วย ซึ่งอาจช่วยได้มากเพราะมันสามารถปล่อยตัวยาออกมาได้เรื่อยๆ ยาแก้แพ้สามารถป้องกันอาการคลื่นไส้จากการเมาเหตุเคลื่อนไหวได้โดยการทำให้ตัวรับรู้การเคลื่อนไหวของหูชั้นในมีอาการชา  ถ้าจะให้มันออกฤทธิ์ได้ผล ควรจะทานยา 30-60 นาทีก่อนจะขึ้นรถ อ่านผลข้างเคียงก่อนเริ่มใช้ยาเหล่านี้ (โดยเฉพาะถ้าคุณเป็นคนขับ) และปรึกษาแพทย์เผื่อเอาไว้ ยาแก้แพ้อาจทำให้คุณรู้สึกง่วงและกระทบต่อความสามารถในการควบคุมพาหนะได้ ยาสโคโพลามีน (scopolamine) จะปลอดภัยเฉพาะใช้กับผู้ใหญ่ มันไม่ใช่ยาสำหรับเด็ก ยาตัวนี้ต้องได้รับการสั่งจ่ายและใช้แปะหลังใบหู คุณจะต้องแปะยาล่วงหน้า 4 ชั่วโมงก่อนเริ่มเดินทาง ถึงแม้ผลข้างเคียงของยาอาจรุนแรง (ภาพเบลอและปากแห้ง) แต่มันมีประสิทธิภาพมากในการตอบโต้อาการคลื่นไส้อาเจียนจากการเมารถ ปรึกษาแพทย์ว่ามันเหมาะจะใช้กับคุณไหม อาหารมันๆ ทำให้ร่างกายเกิดอาการคลื่นไส้จะอาเจียนได้ง่าย และแอลกอฮอล์ก็อาจทำให้เกิดอาการเมาค้างซึ่งทำให้อาการเมารถแย่ลงไปอีก อย่างเวียนศีรษะ ปวดศีรษะ คลื่นไส้ และเหงื่อออก ถ้ารู้ว่าจะต้องเดินทางโดยรถยนต์ ให้คุณเลี่ยงอาหารที่มีไขมันสูงและเครื่องดื่มแอลกอฮอล์เพื่อจะได้ไม่เมารถ อาหารมื้อใหญ่ทำให้รู้สึกคลื่นไส้ได้ง่าย ถ้าคุณต้องนั่งในรถ โดยเฉพาะถ้าต้องเดินทางไกล ทานอาหารมื้อเล็กที่ไขมันต่ำและดีต่อสุขภาพเพื่อจะได้ทานบ่อยๆ ถ้าสามารถหาอาหารที่ไขมันต่ำแต่โปรตีนสูงได้ นี่แหละคืออาหารในอุดมคติของการแก้เมารถเลย ตัวอย่างเช่น อย่าทานแฮมเบอร์เกอร์ในระหว่างเดินทาง ซื้อสลัดไก่อบดีกว่า อย่าดื่มมิลค์เชคในการเดินทาง เลือกสมูทตี้โยเกิร์ตไขมันต่ำเติมผงโปรตีนแทน ขนมขบเคี้ยวพื้นๆ ไม่มีรสชาติสามารถช่วยท้องไส้ที่กำลังปั่นป่วนให้ดีขึ้นได้ ขนมอย่างขนมปังปิ้ง แครกเกอร์เค็ม กับเพร็ตเซลสามารถช่วยดูดซึมกรดในกระเพาะอาหารและทำให้ท้องรู้สึกนิ่งขึ้น มันยังเป็นตัวเลือกที่ดีในการขจัดความหิซโดยไม่ทำให้ท้องอืด ของว่างเหล่านี้ไม่ค่อยมีกลิ่นด้วย ซึ่งช่วยได้เพราะกลิ่นกับรสชาติอาหารที่แรงจะไปเร่งการเมารถ อาการขาดน้ำจะทำให้ยิ่งเมารถหนัก ให้แน่ใจว่าคุณดื่มน้ำจนเพียงพอก่อนและระหว่างการเดินทางเพื่อเลี่ยงอาการไม่สบาย ในขณะที่น้ำเป็นวิธีดีที่สุดสำหรับแก้กระหาย เครื่องดื่มที่เติมรสชาติอาจช่วยในการทำหน้าที่เบี่ยงเบนความสนใจไปจากความรู้สึกเวียนศีรษะคลื่นไส้ ฉะนั้นดื่มน้ำอัดลมที่ไม่เติมคาเฟอีนได้เลยโดยไม่ต้องรู้สึกผิด อย่างจิงเจอร์เอลเป็นต้น  เครื่องดื่มที่มีโปรตีนสูงก็มีหลักฐานว่าช่วยลดอาการคลื่นไส้เหมือนกัน ขิงพิสูจน์แล้วว่าช่วยบรรเทาอาการเมารถกับการเมาเหตุเคลื่อนไหวอื่นๆ คุณสามารถกิน (หรือดื่ม) ขิงได้หลายรูปแบบ มีทั้งอมยิ้มรสขิง ยาอมขิง ชาขิง จิงเจอร์เอล ขิงอัดเม็ด ลูกอมรสขิง และคุกกี้ขิง ไม่ว่าจะแบบไหนล้วนช่วยท้องไส้ให้หายปั่นป่วน แค่ให้แน่ใจว่าของว่างนั้นทำมาจากขงจริงๆ ไม่ใช่แค่สังเคราะห์รสเลียนแบบ ปรึกษาแพทย์ว่าขิงปลอดภัยสำหรับคุณหรือไม่ เป็นไปได้ว่าขิงอาจรบกวนประสิทธิภาพการรักษาของยา เปปเปอร์มินต์ก็เหมือนขิงที่เป็นการรักษาอาการคลื่นไส้โดยธรรมชาติ หมากฝรั่งกับลูกอมรสมินต์จะช่วยให้ร่างกายผลิตน้ำลายมากขึ้น ซึ่งจะช่วยทำให้กรดในท้องเป็นกลาง ยิ่งไปกว่านั้น รสชาติเหล่านี้ยังช่วยเบนความสนใจในเวลาที่คุณคิดถึงแต่อาการเมารถ อมลูกอมหรือเคี้ยวหมากฝรั่งรสเปปเปอร์มินต์เพื่อช่วยท้องไส้สงบและโฟกัสไปที่เรื่องอื่น
นั่งที่เบาะโดยสารหน้า. เพ่งสายตาไปที่ขอบฟ้า. ทำให้อากาศเย็น. รักษาศีรษะให้คงที่. พักบ่อยๆ. พยายามงีบหลับ. เบนความสนใจไปเรื่องอื่น. วางหนังสือ โทรศัพท์มือถือ และอุปกรณ์ต่างๆ ลง. สูดลมหายใจลึกๆ. หลีกเลี่ยงเส้นทางขรุขระ. ซื้อสายรัดข้อมือกันเมารถ. ลองคิดถึงการใช้พาหนะรูปแบบอื่น. ปรึกษาแพทย์เรื่องเมารถ. ทานยาแก้แพ้ 30 – 60 นาทีก่อนขึ้นรถ. สอบถามแพทย์เรื่องการจ่ายยาสโคโพลามีน. หลีกเลี่ยงอาหารมันๆ กับแอลกอฮอล์ก่อนการเดินทาง. ทานอาหารมื้อย่อยแต่บ่อยครั้ง. มีขนมเป็นแป้งจืดๆ ติดรถ. ห้ามขาดน้ำ. ทานขิงเยอะๆ. มีหมากฝรั่งและลูกอมมินต์ติดตัว.
https://www.wikihow.com/Avoid-Car-Sickness https://www.wikihow.com/Avoid-Car-Sickness https://www.wikihow.com/Avoid-Car-Sickness
Changing the Way You Travel Using Medical Treatments Making Dietary Changes